Source: https://www.slov-lex.sk/pravne-predpisy/SK/ZZ/1988/89/
Timestamp: 2019-11-22 14:53:52+00:00

Document:
89/1988 Zb. - Vyhláška Slovenského banského úradu... - SLOV-LEX
z 20. mája 1988
o racionálnom využívaní výhradných ložísk, o povoľovaní a ohlasovaní banskej činnosti a ohlasovaní činnosti vykonávanej banským spôsobom
Slovenský banský úrad podľa § 30 ods. 7, § 32 ods. 5 zákona č. 44/1988 Zb. o ochrane a využití nerastného bohatstva (banský zákon) a podľa § 5 ods. 4, § 9 ods. 2, § 10 ods. 8, § 11 ods. 3 a § 13 ods. 2 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe ustanovuje:
Pripravenosť zásob na dobývanie
Na zabezpečenie plynulosti dobývania výhradného ložiska musí organizácia v pláne jeho otvárky, prípravy a dobývania navrhnúť a odôvodniť rozdelenie zásob podľa ich pripravenosti na dobývanie v závislosti od času, ktorý je potrebný na ich otvárku a prípravu na dobývanie, a plánovaného úbytku zásob.
Výrubnosť, znečistenie a straty
Organizácie je povinná v pláne otvárky, prípravy a dobývania výhradného ložiska alebo jeho časti navrhnúť a odôvodniť dobývaciu metódu a z nej vyplývajúcu výrubnosť (vyťažiteľnosť), znečistenie a straty.
Žiadosť o povolenie banskej činnosti
Žiadosť o povolenie banskej činnosti obsahuje
názov a sídlo organizácie, ktorá bude banskú činnosť vykonávať,
druh banskej činnosti, na ktorú sa žiada povolenie,
názov a identifikačné číslo katastrálneho územia,3) a kód okresu,4) prípadne bližšie označenie miesta činnosti (napríklad parcelné čísla pozemkov dotknutých plánovanou banskou činnosťou),
pri banskej činnosti podľa § 5 písm. b) údaje o určení chráneného ložiskového územia a dobývacieho priestoru,
pri banskej činnosti podľa § 5 písm. c) údaje o určení chráneného územia na osobitné zásahy do zemskej kôry,
plánované začatie a ukončenie, prípadne prerušenie banskej činnosti,
názov a sídlo spracovateľa plánu, prípadne dokumentácie a organizácie, ktorá bude niektoré práce banskej činnosti vykonávať pre organizáciu uvedenú v písmene a),
názvy a adresy účastníkov konania o povolenie banskej činnosti.5)
Organizácia vyhotoví a predloží k žiadosti o povolenie
vyhľadávania a prieskumu výhradného ložiska banskými dielami dokumentáciu podľa prílohy č. 1,
zabezpečenia a likvidácie banských diel vyhľadávania a prieskumu výhradného ložiska banskými dielami dokumentáciu podľa prílohy č. 2,
otvárky, prípravy a dobývania výhradného ložiska
hlbinným a povrchovým spôsobom plán otvárky, prípravy a dobývania podľa prílohy č. 3,
ropy, horľavého zemného plynu a technicky využiteľného prírodného plynu plán ťažobnej otvárky a ťažby podľa prílohy č. 4,
lúhovaním pomocou vrtov z povrchu plán prípravy, otvárky a dobývania lúhovacieho poľa podľa prílohy č. 5,
zabezpečenia banských diela a lomov a likvidácie hlavných banských diel a lomov
pri hlbinnom a povrchovom spôsobe dobývania plán zabezpečenia banských diel a lomov a likvidácie hlavných banských diel a lomov podľa prílohy č. 6,
pri ťažbe ropy, horľavého zemného plynu a technicky využiteľného prírodného plynu plán zabezpečenia a likvidácie vrtov a sond podľa prílohy č. 7,
pri dobývaní lúhovaním pomocou vrtov z povrchu plán zabezpečenia a likvidácie lúhovacieho poľa podľa prílohy č. 8,
osobitných zásahov do zemskej kôry dokumentáciu podľa príloha č. 9 a 10,
zabezpečenia a likvidácie starých banských diel plán zabezpečenia a likvidácie starých banských diel podľa prílohy č. 11.
Organizácia priloží k žiadosti o povolenie banskej činnosti
doklady o vyriešené záujmov, ak banskou činnosťou sú ohrozené objekty a záujmy chránené podľa osobitných predpisov,6)
zoznam výnimiek, ktoré boli na plánovanú banskú činnosť organizácii povolené príslušným orgánom,
doklad o schválení projektovej dokumentácie podľa osobitného predpisu,7) ak ide o stavby, ktoré povoľuje obvodný banský úrad,8)
doklad o schválení postupu podľa osobitného predpisu,9) ak ide o povolenie vyhľadávania a prieskumu výhradného ložiska banskými dielami, prípadne o povolenie zabezpečenia alebo likvidácie týchto banských diel,
výsledok hospodárenia so zásobami výhradného ložiska,2) ak ide o povolenie zabezpečenia banských diel a lomov alebo likvidácie hlavných banských diel a lomov.
Žiadosť o povolenie banskej činnosti s plánom, prípadne s dokumentáciou sa obvodnému banskému úradu predkladá vo dvoch vyhotoveniach.
Plány a dokumentácia týkajúce sa banskej činnosti
Plán a dokumentáciu z hľadiska podrobnosti treba prispôsobiť miestnym podmienkam. Grafické prílohy sa vyhotovujú v takej veľkej mierke, aby sa zabezpečila prehľadnosť zobrazovaných údajov a skutočností; pri zachovaní prehľadnosti možno rôzne údaje a skutočnosti zobraziť na jednej grafickej prílohe.
Ako plán, prípadne dokumentácia podľa odseku 1 sa môže predložiť aj dokumentácia alebo jej časť vyhotovená na iné účely podľa osobitných predpisov10) v rozsahu požadovanom touto vyhláškou.
Plán a dokumentáciu schvaľuje vedúci organizácie. V pláne a dokumentácii a ich jednotlivých častiach sa musí uviesť dátum vyhotovenia, mená a podpisy spracovateľov a ich funkcie, ako aj vedúcich pracovníkov, ktorým patrí kontrola správnosti a úplnosti jednotlivých častí plánu a dokumentácie.
Predmet ohlasovania
Organizácia ohlasuje banskú činnosť a činnosť vykonávanú banským spôsobom (ďalej len „činnosť“) obvodnému banskému úradu.
mapovacie, laboratórne a kamerálne geologické práce.
Pri banskej činnosti a činnosti vykonávanej banským spôsobom povoľovaných obvodným banským úradom sa ohlasuje iba začatie, prerušenie a ukončenie prác (§ 13 ods. 1).
názov a sídlo organizácie, ktorá bude činnosť vykonávať,
druh činnosti12) a jej označenie, ktoré organizácia používa v mapách a výkazoch,
okres, obec a katastrálne územie s bližším označením miesta činnosti,
dátum začatia a plánovaného ukončenia, prípadne prerušenia činnosti,
druh a typ používaného technického zariadenia,
spôsob a rozsah trhacích prác, údaje o ich povolení,
opatrenia na zaistenie bezpečnosti a ochrany zdravia pri práci a bezpečnosti prevádzky,
spôsob zahladenia následkov činnosti.
K ohláseniu sa pripojí mapa s vyznačením miesta a druhu činnosti.
Spôsob ohlasovania
Jednotlivo sa ohlasuje
zriaďovanie vrtov z povrchu s projektovanou hĺbkou väčšou ako 500 m,
hĺbenie jám a jamíc (šachtíc),
razenie štôlní a tunelov,
razenie iných podzemných priestorov s objemom väčším ako 500 m3,
ťažba pieskov a štrkopieskov v korytách vodných tokov plávajúcimi strojmi vrátane úpravy a zušľachťovania týchto surovín vykonávaných v súvislosti s ich ťažbou, s výnimkou odstraňovania nánosov pieskov a štrkopieskov pri údržbe vedných tokov,
práce na sprístupňovaní jaskýň,
strojové vŕtanie studní s hĺbkou väčšou ako 30 m,
Ostatné činnosti sa ohlasujú jednotlivo alebo aj hromadne podľa katastrálnych území alebo predložením ročného plán (projektu) týchto prác, jeho časti alebo výpisu z neho s údajmi uvedenými v § 11.
Ohlasovacie lehoty
Organizácia je povinná ohlásiť začatie, prerušenie na dobu dlhšiu ako 30 dní a ukončenie činnosti najmenej 8 dní vopred.
Zmeny v obsahu ohlásenia je organizácia povinná oznámiť bezodkladne.
vyhláška Ústredného banského úradu č. 261/1957 Ú. v., ktorou sa vydávajú podrobnejšie predpisy o vypracovaní a schvaľovaní plánu otvárky, prípravy a dobývania, ako aj plánov zabezpečenia a likvidácie hlavných banských diel a lomov,
vyhláška Ústredného banského úradu č. 264/1957 Ú.v., ktorou sa upravuje oznamovanie vyhľadávacích a prieskumných prác štátnej banskej správe,
smernice Ústredného geologického úradu a Ústredného banského úradu z 5. apríla 1963 č. 2531/1963, ktorými sa doplňujú smernice a pokyny Ústredného geologického úradu z 1. júla 1962 č. 9/1962 pre výskum a prieskum ložísk nerastných surovín (reg. v čiastke 22/1963 Zb.),
úprava Ústredného banského úradu č. 800/1963 z 28. januára 1963 o vypracovaní a schvaľovaní plánov ťažobnej otvárky a ťažby ložísk ropy a zemného plynu, ako aj plánov likvidácie alebo konzervácie vrtov a sond (reg. v čiastke 11/1963 Zb.),
vyhláška Slovenského banského úradu č. 116/1975 Zb. o ohlasovaní podzemných a povrchových prác orgánom štátnej banskej správy,
smernice Ústredného banského úradu z 19. júla 1960 č. 1017-Z/1960 na zostavovanie a schvaľovanie plánov otvárky, prípravy a dobývania ložísk a plánov likvidácie hlavných banských diel v rezorte Ústrednej správy výskumu a ťažby rádioaktívnych surovín.
Príloha č. 1 vyhlášky č. 89/1988 Zb.
DOKUMENTÁCIA VYHĽADÁVANIA A PRIESKUMU VÝHRADNÉHO LOŽISKA BANSKÝMI DIELAMI
Cieľ vyhľadávania a prieskumu; opis, účel, rozsah a usporiadanie banských diel a odvalov.
Zabezpečenie prevádzky energiou, vodou, mechanizačnými prostriedkami a materiálom; spôsob a systém banskej dopravy.
Základné opatrenia na zaistenie bezpečnosti a ochrany zdravia pri práci a bezpečnosti prevádzky, opatrenia v súvislosti so starými banskými dielami, okolitými baňami a lomami, najmä z hľadiska výskytu výbušných plynov a prachov, samovznietenia, prietrží hornín, uhlia a plynov, prievalov vôd a bahnín a iných nebezpečných javov.
Nakladanie s banskými vodami.
Spôsob zabezpečenia požiadaviek vyplývajúcich z rozhodnutí orgánov a dohôd s orgánmi a organizáciami, ktorým patrí ochrana objektov a záujmov podľa osobitných predpisov.
Opatrenia na zabezpečenie podmienok uvedených v rozhodnutiach o určení chráneného ložiskového územia a dobývacieho priestoru.
Zoznam banských diel, ktoré budú ústiť na povrch alebo do takej blízkosti povrchu, že by sa mohli prejaviť nepriaznivé účinky na povrch, vrátane spôsobu ich kontroly.
Mapy a rezy s prehľadným vyznačením skutočností potrebných na posúdenie údajov uvedených v bodoch 1, 2, 3, 4 a 7.
Príloha č. 2 vyhlášky č. 89/1988 Zb.
DOKUMENTÁCIA ZABEZPEČENIA A LIKVIDÁCIE BANSKÝCH DIEL PRI VYHĽADÁVANÍ A PRIESKUME VÝHRADNÉHO LOŽISKA BANSKÝMI DIELAMI
Dôvody zabezpečenia alebo likvidácie; v prípade zabezpečenia termín plánovaného obnovenia činnosti.
Zásoby výhradného ložiska, spôsob ich ochrany alebo vydobytia, prípadne doklad o ich odpise.
Spôsob zabezpečenia alebo likvidácie, prípadne iného využitia banských diel, časový postup prác.
Mapy a rezy s prehľadným vyznačením skutočností potrebných na posúdenie údajov uvedených v bodoch 2, 3, 4 a 6.
Príloha č. 3 vyhlášky č. 89/1988 Zb.
PLÁN OTVÁRKY, PRÍPRAVY A DOBÝVANIA VÝHRADNÉHO LOŽISKA HLBINNÝM A POVRCHOVÝM SPÔSOBOM
Geológia a hospodárenie so zásobami výhradného ložiska
Stručná geologická, stratigrafická, petrografická a hydrogeologická charakteristika výhradného ložiska, najmä
hrúbka, smer, úklon a tektonika,
fyzikálno-mechanické a technologické vlastnosti dobývaných nerastov, obsahy úžitkových a škodlivých zložiek,
opis preplástkov (vložiek v ložisku), ich hrúbka, fyzikálno-mechanické vlastnosti, obsah úžitkových a škodlivých zložiek,
opis nadložných a podložných hornín a zemín, ich fyzikálno-mechanické vlastnosti a obsah úžitkových a škodlivých zložiek,
výskyt prírodných liečivých vôd a prírodných stolových minerálnych vôd,
prehľad vykonaného geologického prieskumu a jeho vyhodnotenie.
Stavy zásob výhradného ložiska v plánom dotknutej časti, ktoré sú vykázané v evidencii zásob podľa posledného stavu preskúmanosti.
Plánované zmeny zásob výhradného ložiska
prírastky, úbytky, prevody zásob a ich odpisy,
výrubnosť a znečistenie,
Rozdelenie zásob podľa pripravenosti na dobývanie.
Predpokladané množstvo a kvalita zásob viazaných ochrannými piliermi, dôvody viazanosti a opatrenia na ich neskoršie vydobytie.
Rozmiestnenie, množstvo a kvalita zásob, ktorých dobývanie bude plánovanou otvárkou, prípravou a dobývaním sťažené alebo ohrozené, a opatrenia na ich ochranu alebo vydobytie.
Otvárka, príprava alebo dobývanie
Plánovaný ďalší prieskum.
Spôsob otvárky a prípravy, ich členenie, časová a vecná nadväznosť prác.
Dobývacie metódy, údaje o ich schválení, zdôvodnenie ich použitia; osobitné opatrenia pri zavádzaní nových dobývacích metód.
Generálne svahy skrývky, lomu a parametre skrývkových a ťažobných rezov; umiestnenie a časový sled prevádzkovania výsypiek a odvalov, ich projektované kapacity a životnosti; generálne svahy výsypiek, parametre výsypkových stupňov; opatrenia proti zosuvom.
Opatrenia pri vedení prác v blízkosti hraníc dobývacieho priestoru; údaje o banských dielach alebo plánovaných prácach v susednom dobývacom priestore, ak by sa práce mohli navzájom ovplyvňovať, a potrebné opatrenia.
Spôsob rozpojovania hornín.
Umiestnenie banských stavieb pod povrchom a banských stavieb, ktoré slúžia na otvárku, prípravu alebo dobývanie výhradného ložiska v lomoch a skrývkach v hraniciach vymedzených čiarou skutočne vykonanej skrývky alebo uskutočňovanej ťažby, prípadne na území vystavenom priamym účinkom ťažby, ak nebola vykonaná rekultivácia pozemku.
Mechanizácia a elektrifikácia, banská doprava, rozvod vody a zabezpečenie prevádzky materiálom.
Bezpečnosť a ochrana zdravia pri práci a bezpečnosť prevádzky, ochrana objektov a záujmov chránených podľa osobitných predpisov
Základné opatrenia proti nebezpečenstvu
výbuchu plynov a prachov,
samovznietenia a požiaru v bani,
prievalov vôd a bahnín,
prietrží hornín, uhlia a plynov,
banských otrasov,
zosuvov v lomoch, na odvaloch a výsypkách,
iných nebezpečných javov.
Vetranie bane alebo jej časti, prípadne vetranie jednotlivých samostatných vetracích oddelení; klimatizačné zariadenia a opatrenia proti prašnosti; banská degazácia; vetranie hlbokých lomov.
zachytávanie a odvádzanie banských vôd,
Prehľad objektov a záujmov chránených podľa osobitných predpisov dotknutých plánovanou činnosťou, spôsob zabezpečenia požiadaviek vyplývajúcich z rozhodnutí orgánov a dohôd s orgánmi a organizáciami, ktorým patrí ich ochrana.
Úprava a zušľachťovanie
spôsob dopravy na úpravu a zušľachťovanie,
zložky vydobytých nerastov, ktoré budú pri úprave a zušľachťovaní využité,
množstvo a kvalita vsádzky nerastov do úpravníckeho procesu,
technológia úpravy a zušľachťovania,
výťažnosť,
množstvo a kvalita výsledných produktov úpravy a zušľachťovania, spôsob ich uskladnenia,
množstvo a kvalita odpadu a jeho uskladnenie,
základné opatrenia proti vzniku závažných prevádzkových nehôd (havárií).
Mapa povrchovej a banskej situácie a rezy v rozsahu plánovanej banskej činnosti vo vhodnej mierke s vyznačením skutočností potrebných na posúdenie údajov uvedených v bodoch 1.2 a 1.3.
Mapa blokov zásob dotknutej oblasti s vyznačením hlavných tektonických porúch, predpokladaných úbytkov a odpisov zásob.
Mapa vetrania vo vhodnej mierke, prípadne v osobitnej projekcii (napr. izometrickej, axonometrickej) s vyznačením bezpečnostných objektov a zariadení a zariadení na klimatizáciu; kanonická schéma vetrania.
Plán rozvodu energií, odvodňovacích a degazačných zariadení.
Charakteristické geologické rezy a rezy s určením pracovných horizontov (rezov, etáží).
Osobitné prílohy pre bane a lomy so zložitými geologickými, hydrogeologickými a banskotechnickými pomermi (napríklad bane s nebezpečenstvom banských otrasov, prievalov vôd a bahnín, prietrží hornín, uhlia a plynov).
Príloha č. 4 vyhlášky č. 89/1988 Zb.
PLÁN ŤAŽOBNEJ OTVÁRKY A ŤAŽBY ROPY, HORĽAVÉHO ZEMNÉHO PLYNU A TECHNICKY VYUŽITEĽNÉHO PRÍRODNÉHO PLYNU
Geologická a hydrogeologická charakteristika ložiska, jeho uloženie a charakteristika okolitých hornín.
Evidovaný stav zásob ložiska v plánom dotknutej časti.
Zabezpečenie podmienok uvedených v rozhodnutiach o určení chráneného ložiskového územia a dobývacieho priestoru.
Predpokladaný počet vrtov a sond, ich umiestnenie, hĺbka a účel, technická charakteristika (konštrukcia a izolácia vrtov a sond, izolácia jednotlivých obzorov, dovolené úchylky vrtov a sond, zabezpečenie ich ústia, prípadne opatrenia na ochranu iného výhradného ložiska v dobývacom priestore) a nakladanie s vrtným jadrom, vrtnou drťou a výplachom.
Projektovaná výška ťažby, časový postup ťažobnej otvárky a ťažby.
Zabezpečenie prevádzky energiou, vodou a technologickými prostriedkami.
Režim ťažby ložiska a využívanie ložiskovej energie.
Technická a technologická charakteristika spôsobu ťažby.
Charakteristika zberného systému a úpravy ropy a zemného plynu.
Uplatnenie druhotných a ďalších ťažobných metód.
vzniku a následkov erupcií ropy a plynov,
výbuchu a požiaru,
Prehľad objektov a záujmov chránených podľa osobitných predpisov a dotknutých plánovanou banskou činnosťou, spôsob zabezpečenia požiadaviek vyplývajúcich z rozhodnutí orgánov a dohôd s orgánmi a organizáciami, ktorým patrí ich ochrana.
Štruktúrne mapy produktívnych obzorov s vyznačením hraníc roponosných a plynonosných horizontov a ich očakávaných zmien v dôsledku ťažby.
Mapa povrchovej situácie vo vhodnej mierke s vyznačením hraníc chráneného ložiskového územia a dobývacieho priestoru, mapa zásob dotknutých plánom s vyznačením doterajších a projektovaných vrtov, sond a povrchových zariadení.
Charakteristické rezy ložiskom.
Príloha č. 5 vyhlášky č. 89/1988 Zb.
PLÁN PRÍPRAVY, OTVÁRKY A DOBÝVANIA LÚHOVACIEHO POĽA
Stručná geologická a hydrogeologická charakteristika ložiska, jeho úložné pomery a charakteristika okolitých hornín.
Stav a preskúmanosť zásob, ich pripravenosť na dobývanie, rozdelenie podľa akosti, rozčlenenie ložiska na lúhovacie polia.
Použitá dobývacia metóda
Technická a technologická charakteristika dobývacieho procesu vrátane spracovania výluhov.
Usporiadanie siete vtlačných a čerpacích vrtov, ich priemer a hĺbka, pracovný režim, rozvod lúhovacích roztokov, odvádzanie výluhu, usporiadanie a postup spracovania výluhu.
Spôsob vŕtania vrtov, a to technológia vŕtania, konštrukcia vrtov vrátane paženia a izolácie, izolácia jednotlivých obzorov, uzávery ústia vrtov a spôsob kontroly vrtov ako aj nakladanie s vrtným jadrom, vrtnou drťou a výplachom.
Opatrenia na ochranu povrchových a podzemných vôd proti ovplyvňovaniu lúhovacími pochodmi s návrhom siete kontrolných pozorovacích vrtov.
Postupnosť prác a projektovaný objem výluhov.
Zabezpečenie prevádzky energiou, vodou, technologickými prostriedkami a materiálmi.
Základné opatrenia na zaistenie bezpečnosti a ochrany zdravia pri práci a bezpečnosti prevádzky najmä pri práci s chemikáliami, proti výbuchu plynov a pár, pri obsluhe tlakovzdušných zariadení, pracovných strojov, elektrických zariadení a na ochranu proti ionizujúcemu žiareniu.
Kontrolné opatrenia na sledovanie vplyvov banskej činnosti na zemský povrch.
Mapa povrchovej situácie vo vhodnej mierke s vyznačením chráneného ložiskového územia, dobývacieho priestoru, jednotlivých lúhovacích polí, chránených objektov a záujmov (chránených území, ochranných pásiem), prípadne pozorovacích bodov na sledovanie vplyvov dobývania na povrch.
Mapa zásob s vyznačením vrtov.
Mapa hydrogeologických pomerov s vyznačením kontrolných pozorovacích vrtov a čerpacích centier a predpokladaným priebehom izolínií hladín v jednotlivých horizontoch, prípadne izopiez artézských vôd.
Charakteristické geologické, prípadne hydrogeologické rezy ložiskom s vyznačením priebehu hladín v jednotlivých horizontoch.
Príloha č. 6 vyhlášky č. 89/1988 Zb.
PLÁN ZABEZPEČENIA BANSKÝCH DIEL A LOMOV A LIKVIDÁCIA HLAVNÝCH BANSKÝCH DIEL A LOMOV
Dôvody zabezpečenia alebo likvidácie.
V pláne likvidácie stručné zhrnutie výsledkov geologickoprieskumných prác, otvárky, prípravy a dobývania v dotknutej časti ložiska, ako aj úpravy a zušľachťovania vydobytých nerastov.
V pláne likvidácie stručné zhrnutie výsledkov hospodárenia so zásobami v plánom dotknutej časti ložiska (odpadá, ak je schválený výpočet zásob výhradného ložiska s končiacou ťažbou)
Stav zásob podľa posledného schválenia výpočtu zásob.
Zmeny stavu zásob od posledného schváleného výpočtu (vydobytím, stratami, odpismi, ostatnými zmenami).
Nevydobyté zásoby vrátane zásob v ochranných pilieroch a spôsob ich prípadného vydobytia.
Zásoby za hranicami dobývacieho priestoru, ich ochrana a možnosť ich využitia.
Spôsob zabezpečenia banských diel a lomov alebo likvidácie hlavných banských diel a lomov
Opatrenia na zamedzenie nepriaznivých vplyvov na povrch.
Úprava svahov lomov a dna lomov, úprava výsypiek.
Spôsob kontroly zabezpečených alebo likvidovaných banských diel alebo lomov a povrchových zariadení.
Základné opatrenia na zaistenie bezpečnosti a ochrany zdravia pri práci a bezpečnosti prevádzky, opatrenia v súvislosti so starými banskými dielami a okolitými baňami a lomami, najmä z hľadiska výskytu výbušných plynov a prachov, samovznietenia, prietrží hornín, uhlia a plynov, prievalov vôd a bahnín a iných nebezpečných javov.
1.6 Spôsob zabezpečenia požiadaviek vyplývajúcich z rozhodnutí orgánov a dohôd s orgánmi a organizáciami, ktorým patrí ochrana objektov a záujmov podľa osobitných predpisov.
Časový postup zabezpečovacích alebo likvidačných prác.
Prípadné využitie banských diel, lomov, zariadení a stavieb na iné účely.
Mapu povrchu vo vhodnej mierke s vyznačením chráneného ložiskového územia a dobývacieho priestoru, zariadení a stavieb na povrchu a územia, na ktorom sa prejavia nepriaznivé vplyvy.
Banská mapa dotknutej časti ložiska vo vhodnej mierke s vyznačením časového postupu a spôsobu zabezpečenia alebo likvidácie.
Charakteristické rezy dotknutou oblasťou.
Príloha č. 7 vyhlášky č. 89/1988 Zb.
PLÁN ZABEZPEČENIA A LIKVIDÁCIE VRTOV A SOND
Odôvodnenie zabezpečenia alebo likvidácie skupiny vrtov alebo sond v dotknutej časti ložiska, spôsob zabezpečenia alebo likvidácie, ich bezpečné vykonanie.
Rozmiestnenie a technické parametre vrtov a sond.
Zhodnotenie využitia zásob ložiska v plánom dotknutej časti, technologických strát, nevydobytých zásob vrátane uplatnených intenzifikačných metód, prípadne možnosť použitia druhotných ťažobných metód.
Iné výhradné ložiská zistené vrtmi v dotknutej časti dobývacieho priestoru a spôsob ich ochrany.
Tlakové a hydrodynamické pomery dotknutej časti ložiska.
Technický stav vrtov a sond určených na zabezpečenie alebo likvidáciu, najmä z hľadiska izolácie jednotlivých horizontov.
Zhodnotenie výsledkov čerpacích pokusov ťažobnej otvárky a ťažby.
V pláne zabezpečenia opatrenia na obnovenie ťažby.
Prípadné využitie vrtov a sond, zariadení a stavieb na iné účely.
Spôsob následných kontrol zabezpečených vrtov a sond.
Základné opatrenia na zaistenie bezpečnosti a ochrany zdravia pri práci a bezpečnosti prevádzky.
Štruktúrne mapy s vyznačením skutočností potrebných na posúdenie údajov uvedených v bodoch 1.2, 1.3 a údajov o iných výhradných ložiskách.
Geologické a technické profily vrtov a sond v častiach dotknutých zabezpečením alebo likvidáciou a vyznačenie spôsobu ich zabezpečenia alebo likvidácie.
Charakteristické rezy ložiskom s vyznačením skutočností uvedených v bode 2.1.
Príloha č. 8 vyhlášky č. 89/1988 Zb.
PLÁN ZABEZPEČENIA A LIKVIDÁCIE LÚHOVACIEHO POĽA
Odôvodnenie zabezpečenia alebo likvidácie lúhovacieho poľa; v prípade likvidácie zhodnotenie výsledkov dobývania a hospodárenia so zásobami v lúhovacom poli (odpadá, ak je schválený výpočet zásob výhradného ložiska s končiacou ťažbou).
Zhodnotenie vplyvu zabezpečenia alebo likvidácie na susedné a ďalšie lúhovacie polia.
Spôsob zabezpečenia alebo likvidácie lúhovacieho poľa (spôsob neutralizácie zvyškov lúhovacích roztokov v dobývanom horizonte, izolácia jednotlivých horizontov, zamedzenie výtoku tlakovej vody, prípadne vôd so zvyškami roztokov do podzemných a povrchových vôd, tamponáž vrtov a zabezpečenie ich ústia).
Časový postup jednotlivých zabezpečovacích alebo likvidačných prác.
Iné výhradné ložiská v lúhovacom poli, opatrenia na ich využitie a spôsob ich ochrany.
Základné opatrenia na zaistenie bezpečnosti a ochrany zdravia pri práci a bezpečnosti prevádzky pri zabezpečovacích alebo likvidačných prácach.
Prípadné využitie vrtov, zariadení a stavieb na iné účely.
V pláne zabezpečenia opatrenia na obnovenie dobývania.
Spôsob a lehoty kontrol v prípade ďalšieho nevyhnutného sledovania vývoja hydrogeologických pomerov v ložisku a v sprievodných horninách.
Spôsob zisťovania dutín vzniknutých vylúhovaním alebo v súvislosti s ním a zameranie ich tvaru a objemu s návrhom prípadných opatrení na ochranu povrchových objektov a záujmov.
Mapa vhodnej mierky s vyznačením skutočností potrebných na posúdenie údajov uvedených v bodoch 1.1, 1.2 a 1.11.
Mapa súčasných a výsledných hydrogeologických a hydrochemických pomerov vo vylúhovaných poliach.
Charakteristické rezy ložiskom s vyznačením skutočností uvedených v bodoch 2.1 a 2.2.
Príloha č. 9 vyhlášky č. 89/1988 Zb.
DOKUMENTÁCIA OSOBITNÝCH ZÁSAHOV DO ZEMSKEJ KÔRY
Účel osobitného zásahu do zemskej kôry.
Vyhodnotenie prieskumných prác a posúdenie vhodnosti daného územia a jeho geologickej stavby k využitiu na uvažovaný účel.
Zabezpečenie podmienok a obmedzení vyplývajúcich z rozhodnutia o určení chráneného územia na osobitné zásahy do zemskej kôry.
Opis, rozsah, členenie a časový postup plánovaných prác.
Kapacita prírodnej horninovej štruktúry, prípadne podzemných priestorov určených na využitie.
Predpoklad nepriaznivých vplyvov osobitných zásahov do zemskej kôry na povrchové a podzemné objekty a zariadenia, najmä vplyvov na sťaženie alebo znemožnenie vydobytia výhradných ložísk a opatrenia na ich ochranu.
Základné opatrenia na zaistenie bezpečnosti a ochrany zdravia pri práci a bezpečnosti prevádzky, najmä
opatrenia proti úniku a výronu plynov a kvapalín,
protipožiarne a protivýbuchové opatrenia,
spôsob uzavretia banských diel pri uskladnení rádioaktívnych a iných priemyselných odpadov,
určenie miest a intervalov merania možného úniku škodlivých látok z miesta uskladnenia.
Mapa povrchovej situácie vhodnej mierky s vyznačením chráneného územia na osobitné zásahy do zemskej kôry, povrchových zariadení na osobitné zásahy do zemskej kôry a skutočností uvedených v bodoch 1.6 a 1.8.
Banská mapa, prípadne štruktúrne mapy s vyznačením banských diel a skutočností potrebných na posúdenie údajov uvedených v bodoch 1.4 a 1.5.
Charakteristické rezy dotknutej oblasti s vyznačením údajov uvedených v bodoch 2.1 a 2.2.
Príloha č. 10 vyhlášky č. 89/1988 Zb.
DOKUMENTÁCIA ZABEZPEČENIA A LIKVIDÁCIE OSOBITNÝCH ZÁSAHOV DO ZEMSKEJ KÔRY
Odôvodnenie zabezpečenia alebo likvidácie banských diel.
Posúdenie možností využitia banských diel a zariadení na iné účely.
Opis, členenie, rozsah a časový postup plánovaných prác.
Mapa povrchovej situácie vhodnej mierky s vyznačením chráneného územia na osobitné zásahy do zemskej kôry, povrchových zariadení na osobitné zásahy do zemskej kôry a skutočností podľa bodu 1.5.
Banská mapa, prípadne štruktúrne mapy s vyznačením banských diel a skutočností uvedených v bode 1.3.
Príloha č. 11 vyhlášky č. 89/1988 Zb.
PLÁN ZABEZPEČENIA A LIKVIDÁCIE STARÝCH BANSKÝCH DIEL
Opis starých banských diel a vyhodnotenie ich nepriaznivých vplyvov na povrch; zariadenia a stavby na povrchu.
Spôsob zabezpečenia alebo likvidácie starých banských diel; druh, rozsah a časový postup plánovaných prác.
Základné opatrenia na zaistenie bezpečnosti a ochrany zdravia pri práci a bezpečnosti prevádzky, opatrenia v súvislosti s inými starými banskými dielami, okolitými baňami a lomami, najmä z hľadiska výskytu výbušných plynov a prachov, samovznietenia, prietrží hornín, uhlia a plynov, prievalov vôd a bahnín a iných nebezpečných javov.
Mapa povrchovej situácie vhodnej mierky s vyznačením skutočností a údajov uvedených v bodoch 1.1 a 1.2.
Výkresová dokumentácia spôsobu zabezpečenia alebo likvidácie starých banských diel.
Príloha č. 12 vyhlášky č. 89/1988 Zb.
Mapová dokumentácia.
§ 4 ods. 2 písm. b) zákona č. 44/1988 Zb. o ochrane a využití nerastného bohatstva (banský zákon). Nariadenie vlády ČSSR č. 80/1988 Zb. o určení kondícií, klasifikácií zásob výhradných ložísk a o posudzovaní, schvaľovaní a štátnej expertíze ich výpočtov.
Čl. 1 úpravy Federálneho štatistického úradu č. 1793/78-032-918 z 9. júna 1978, ktorou sa upravuje číselné označenie krajov a okresov v ČSSR (reg. v čiastke 25/1978 Zb.).
§ 18 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe.
Napríklad zákon č. 69/1967 Zb. o národných výboroch v znení neskorších predpisov (úplné znenie pre SSR č. 35/1983 Zb.), zákon č. 51/1964 o dráhach a vyhláška Ministerstva dopravy a Ústredného banského úradu č. 28/1967 Zb., ktorou sa ustanovujú pravidlá pre styk s banskou činnosťou, zákon č. 110/1964 Zb. o telekomunikáciách, zákon č. 20/1966 Zb. o starostlivosti o zdravie ľudu, zákon č. 53/1966 Zb. o ochrane poľnohospodárskeho pôdneho fondu v znení zákona č. 75/1976 Zb. (úplné znenie č. 124/1976 Zb.), zákon č. 138/1973 Zb. o vodách (vodný zákon), zákon č. 61/1977 Zb. o lesoch, zákon č. 40/1956 Zb. o štátnej ochrane prírody v znení neskorších predpisov, zákon Slovenskej národnej rady č. 1/1955 Zb. SNR o štátnej ochrane prírody v znení neskorších predpisov, zákon Slovenskej národnej rady č. 27/1987 Zb. o štátnej pamiatkovej starostlivosti.
§ 23 ods. 3 a 4 banského zákona.
§ 6 zákona Slovenskej národnej rady č. 52/1988 Zb. o geologických prácach a o Slovenskom geologickom úrade.
Napríklad vyhláška č. 5/1987 Zb.
§ 2 a 3 zákona Slovenskej národnej rady č. 51/1988 Zb.
§ 39 zákona Slovenskej národnej rady č. 51/1988 Zb.
PRVÁ ČASŤ RACIONÁLNE VYUŽÍVANIE VÝHRADNÝCH LOŽÍSK
§ 1 Pripravenosť zásob na dobývanie
§ 2 Výrubnosť, znečistenie a straty
DRUHÁ ČASŤ POVOĽOVANIE BANSKEJ ČINNOSTI
§ 6 Žiadosť o povolenie banskej činnosti
§ 7 Plány a dokumentácia týkajúce sa banskej činnosti
TRETIA ČASŤ OHLASOVANIE BANSKEJ ČINNOSTI A ČINNOSTI VYKONÁVANEJ BANSKÝM SPÔSOBOM A OZNAMOVANIE ICH VÝSLEDKOV
§ 10 Predmet ohlasovania
§ 11 Obsah hlásenia
§ 12 Spôsob ohlasovania
§ 13 Ohlasovacie lehoty
§ 13a Oznamovanie výsledkov banskej činnosti a činnosti vykonávanej banským spôsobom
Číslo: 89/1988 Zb.
Názov: Vyhláška Slovenského banského úradu o racionálnom využívaní výhradných ložísk, o povoľovaní a ohlasovaní banskej činnosti a ohlasovaní činnosti vykonávanej banským spôsobom
Dátum schválenia: 20.05.1988
Dátum vyhlásenia: 14.06.1988
Nachádza sa v čiastke: 17/1988
2. 01.07.1988 - 15.01.1992
3. 16.01.1992 - 31.12.2007 16/1992 Zb.
4. 01.01.2008 - 51/1988 Zb.

References: § 30
 § 32
 § 5
 § 9
 § 10
 § 11
 § 13
 § 5
 § 5
 § 11

§ 4

Čl. 1

§ 18

§ 23

§ 6

§ 2

§ 39

§ 1

§ 2

§ 6

§ 7

§ 10

§ 11

§ 12

§ 13

§ 13